text: Lille zoo fejrer jubilæum
  01 juni 2011 kl. 16.27
  Skærup Zoo syd for Vejle har dyr, som man ikke finder andre steder. I morgen fejrer den lille zoologiske have sit 10 års jubilæum.
  Zoo'en har f.eks. Huh-aber med friseret hår og midterskilning. Og i år er kommet en lille sensation til: En Altai-los, som kun findes i seks zoologiske haver i verden. Altai-lossen lever vildt i Sibirien.
  
  Vl ikke have store dyr
  Direktør Jens Jørgen Schou vil ikke have store dyr i haven. De fylder for meget. Hellere sjældne dyr. 
  Og så er han glad for katte, og der kommer flere endnu.
  
  40.000 gæster
  Selvom Skærups Mini-zoo er godt gemt, så kommer der alligevel omkring 40.000 gæster om året.
  Direktør-parret i Skærup lægger vægt på, at haven skal være et godt sted for børn. Derfor er der også dyr, man kan kæle med. Børnene står nærmest i kø for at komme til, og der er ikke noget så dejligt som at dele sin gulerod med en hamster.
  